बुरी नज़र को रोकें बुरी नज़र की पहचान बुरी नज़र का इलाज
कुछ लोगों का मानना है कि बच्चों के हाथ में गुलाबी मूंगे का कंगन या चूड़ी पहनाने से नज़र नहीं लगती। कुछ और लोगों का मानना है कि बच्चों को बके (अखनोर) पेड़ का फल पहनाने से भी नज़र नहीं लगती। यहूदी समुदाय के लोग बुरी नज़र दूर करने के लिए लाल धागे का उपयोग करते है। कभी कभी इसे बच्चों के पालने या गाड़ी पर बांध दिया जाता है। कुछ हिस्पैनिक संस्कृतियों में बच्चों को काले जेट पत्थर (कृष्णाष्म) का ताबीज़ पहनाया जाता है। अक्सर इसे छोटी सी मुट्ठी के आकार में बनाया जाता है। ये सोने की चैन में लाल और काले मोती के रूप में भी दिख सकता है। जब कभी कोई आपके बच्चे की प्रशंसा करता है तो आप उसे दृष्टि से बचाने के लिए अपने बाएं कंधे पर तीन बार थूके और फिर किसी पेड़ को (या अपने सिर को) तीन बार मारे। ज्यादातर ये तरीका रूस देश में अपनाया जाता है। बुरी नज़र से बचने का सिसिली संस्कृति का एक तरीका है घर के मुख्य दरवाजे के अंदर या बाहर फर्श पर नमक छिड़कना। माना जाता है की नमक (के असंख्य कणों से) बुरी नज़र डालने वाले भ्रमित हो जाते हैं। सिसिली निवासियों द्वारा अपनाया जाने वाला एक और तरीका है जिसमे घर के सभी सदस्य एक पात्र में मूत्र करते है और फिर उसे घर के सामने छिड़क दिया जाता है। कई संस्कृतियों में बुरी नज़र से बचने के लिए आई चार्म यानि नज़र सुरक्षा यन्त्र पहना जाता है। आप इसे अपने गले के हार में पहन सकते है या चाभी के छल्ले में लगा सकते है। तुर्की में ये छोटे से चार्म्स नीले कांच से बनाए जाते हैं परन्तु अन्य देशो में ये दूसरे पदार्थ से बनाया जाता है। ईर्ष्यालु व्यक्ति की नकारत्मक ऊर्जा ऐसे शारीरिक लक्षण ला सकती है जो किसी विशेष बीमारी के तो नहीं होते लेकिन इससे शरीर में कमजोरी, आँखों में संक्रमण, पेट ख़राब होना, बुखार या जी घबराना जैसी चीज़े हो सकती हैं। या ऐसा भी हो सकता है की प्रभावित व्यक्ति के व्यक्तिगत, पारिवारिक या पेशेवर जीवन में बिना किसी वजह से तनाव आने लग जाये। ये तरीका पश्चिमी यूरोप में अपनाया जाता है। पानी के बर्तन में चारकोल का एक टुकड़ा डालें। आप जली हुई माचिस की तीली का सिरा भी उपयोग कर सकते हैं। इसका डूबना शुभ संकेत है लेकिन अगर यह तैरता रहता है तो इसका अर्थ है वो व्यक्ति या बच्चे को नज़र लग गई है। अगर पीड़ित बच्चा है तो सामान्यतः उसके माता पिता या कोई शांतिकर ये अनुष्ठान कर सकते है अगर नहीं तो पीड़ित स्वयं ये कर सकता है। दूसरा तरीका है की पवित्र जल में गरम मोम टपकाएं। देखें की मोम कैसे प्रतिक्रिया करता है। अगर ये छितरा जाता है तो इसका मतलब है की आप या जिस बच्चे के लिए आप परीक्षण कर रहे को नज़र लग गई है। अगर ये बर्तन की दीवार पर जम जाता है तो भी इसका अर्थ है की आपको नज़र लग गई है। यूक्रेन के लोग इस तरीके को अपनाते हैं। इस विधि में व्यक्ति पानी में तेल डालता है। अगर पानी में आँखों बनती है तो इसका मतलब बच्चे को नज़र लगी है। दूसरा तरीका यह है की पीड़ित व्यक्ति के बालों की एक लट में तेल गिराया जाता है और इसे पानी में (पवित्र जल में) टपकाया जाता है अगर तेल पानी में डूब जाता है तो इसका अर्थ है की व्यक्ति को नज़र लग गई है। बदले में, इसे ठीक करने के लिए तब तक विशेष प्रार्थना कही जाती है जब तक की तेल से पानी में आँख बनना बंद न हो जाए। जो व्यक्ति तेल गिराता है वही ये प्रार्थना भी कहता है ताकि बुरी नज़र दूर चली जाये। कुछ लोगों का मानना है कि इसके लिए विशेष प्रार्थना होती है जो की किसी स्थानीय शान्तिकर (तांत्रिक) से सीखी जा सकती है। कुछ लोगों के अनुसार बुरी नज़र भगाने का सबसे आसान तरीका है की जिस व्यक्ति की वजह से नज़र लगी है उससे बच्चे का स्पर्श कराएं। चूँकि आमतौर पर बुरी नज़र अनजाने में लगती है इसलिए उस व्यक्ति को बच्चे को छूने से कोई परेशानी नहीं होनी चाहिए। बच्चे को कहाँ स्पर्श किया जाये इससे कोई फर्क नहीं पड़ता, हाथों पर या माथे पर छूना काफी होगा।  यह धारणा हिस्पैनिक संस्कृतियों में बहुत प्रसिद्ध है। माना जाता है की बुरी नज़र बच्चों की तारीफ़ करने से (कभी कभी) लगती है इसके लिए बच्चो को छुआ जाना आवश्यक नहीं। मेक्सिको और कुछ लैटिन देशों में माता पिता अंडो का उपयोग करते हैं। वो इस अंडे को बच्चे के शरीर पर घुमाते हैं और साथ में एक प्रार्थना करते हैं और फिर तकिये के नीचे रखी कटोरी में इसे रख देते हैं। वे इसे रात भर ऐसे ही छोड़ देते है और सुबह देखते है कि क्या अंडे का सफ़ेद रंग धूमिल हुआ है या नहीं। अगर ये धूमिल या काला हो गया है तो इसका अर्थ है कि बच्चे को नज़र लगी है। इस तरीके से साथ ही बच्चे को लगी बुरी नज़र भी उतर जाती है। कुछ लोगों को मानना है कि हाथ की विशेष मुद्राओं से नज़र लगने से बचा जा सकता है या इसको उतारा जा सकता है। ऐसी ही एक मुद्रा है मेनो कोरनुतो, जिसमें हाथ की मुट्ठी बंधी होती है और सिर्फ आपकी तर्जनी (पहली उंगली) और कनिष्ठा (सबसे छोटी उंगली) सीधी खुली रहती है (इसे सींग वाला हाथ भी कहते हैं)। ये मुद्रा बनाते समय अपने हाथ को नीचे की ओर रखें। दूसरी है मेनो फीको, जिसमें आप मुट्ठी बनाकर अपने अंगूठे को अपनी तर्जनी और मध्यमिका (बीच वाली उंगुली ) के बीच फंसा लेते हैं। कुछ इटली निवासी अपने गले में छोटा लाल सींग पहनते है या अपने चाभी के छल्ले में रखते हैं। हाथ से मुद्रा बनाने की बजाय इस सींग को पहना जाता है। दर्पण का उपयोग कर नकारत्मक ऊर्जा को प्रतिबिंबित करना भी बुरी नज़र को हटाने का एक तरीका बताया जाता है। यह तरीका चीन में प्रयोग किया जाता है। आप बस आगे वाली खिड़की या दरवाजे में एक दर्पण लटका दें। भारत में भी कुछ लोग बुरी नज़र से बचने या दूर करने के लिए दर्पण का प्रयोग करते हैं। मगर इसे घर में रखने की बजाए वे छोटा सा कांच शरीर पर पहन लेते हैं या कपड़ों में सिल लेते हैं। लोक शान्तिकर अक्सर नज़र का इलाज करते हैं। अगर आप स्वयं कुदृष्टि को भगाने को लेकर आश्वस्त नहीं हैं तो आप किसी शान्तिकर की मदद ले सकते हैं जो आपके लिए सारे अनुष्ठान कर देगा।
गुलाबी मूंगे के कंगन के उपयोग से: लाल धागा बांधे: बच्चे को जेट रत्न का ताबीज़ पहनाये: थूकने की विधि अपनाएं: नमक छिड़के: नज़र सुरक्षा यन्त्र: लक्षणों पर ध्यान दें: कोयला विधि का प्रयोग करें: मोम विधि का प्रयोग करें: तेल विधि का प्रयोग करें: स्पर्श विधि: अंडे का उपयोग करें: हाथ की मुद्राओं से: छह पक्षों वाला दर्पण ढूँढे: शांतिकर की मदद से:
https://www.wikihow.com/Cure-the-Evil-Eye https://www.wikihow.com/Cure-the-Evil-Eye https://www.wikihow.com/Cure-the-Evil-Eye
Preventing the Evil Eye Diagnosing the Evil Eye Curing the Evil Eye